Šarūnas Jasikevičius (g. [1976](https://lt.wikipedia.org/wiki/1976) m. [kovo 5](https://lt.wikipedia.org/wiki/Kovo_5) d. [Kaune](https://lt.wikipedia.org/wiki/Kaunas)) – buvęs Lietuvos krepšininkas, Kauno „Žalgirio“ vyriausiasis treneris. Dažnai tituluojamas vienu geriausiu visų laikų Lietuvos bei [Europos](https://lt.wikipedia.org/wiki/Europa) žaidėju.

Šarūnas Jasikevičius persikėlė į  [JAV](https://lt.wikipedia.org/wiki/JAV) jauno amžiaus, žaidė [Pensilvanijos](https://lt.wikipedia.org/wiki/Pensilvanija) mokykloje, [Merilando](https://lt.wikipedia.org/wiki/Merilandas) universitete. Nors ir turėjo pasisekimą, jis nebuvo pašauktas į [NBA](https://lt.wikipedia.org/wiki/NBA), todėl grįžo į [Lietuvą](https://lt.wikipedia.org/wiki/Lietuva).

Vieną sezoną ([1998](https://lt.wikipedia.org/wiki/1998)–[1999](https://lt.wikipedia.org/wiki/1999) m.) žaidė [Vilniaus „Lietuvos ryto“](https://lt.wikipedia.org/wiki/Lietuvos_Rytas_(krep%C5%A1inio_komanda)) komandoje ir su šia komanda užėmė 2-ąją vietą [LKL](https://lt.wikipedia.org/wiki/LKL) čempionate. Kitą sezoną (1999–[2000](https://lt.wikipedia.org/wiki/2000) m.) praleido [Slovėnijoje](https://lt.wikipedia.org/wiki/Slov%C4%97nija), žaidė [Liublianos „Olimpijos“](https://lt.wikipedia.org/wiki/Liublianos_Olimpija) komandoje, su kuria laimėjo [Slovėnijos taurę](https://lt.wikipedia.org/wiki/Pokal_%C5%A0par), dalyvavo [Slovėnijos lygos](https://lt.wikipedia.org/wiki/Slov%C4%97nijos_krep%C5%A1inio_lyga) žvaigždžių dienoje, pripažintas Slovėnijos lygos [1999](https://lt.wikipedia.org/wiki/1999)–[2000](https://lt.wikipedia.org/wiki/2000) m. sezono naudingiausiu žaidėju.

Su [Lietuvos rinktine](https://lt.wikipedia.org/wiki/Lietuvos_vyr%C5%B3_krep%C5%A1inio_rinktin%C4%97) [2000](https://lt.wikipedia.org/wiki/2000) m. [Olimpinėse žaidynėse](https://lt.wikipedia.org/wiki/Olimpin%C4%97s_%C5%BEaidyn%C4%97s) [Sidnėjuje](https://lt.wikipedia.org/wiki/Sidn%C4%97jus) iškovojo [bronzos](https://lt.wikipedia.org/wiki/Bronza) medalį.

[2000](https://lt.wikipedia.org/wiki/2000) m. persikėlė į  [Ispaniją](https://lt.wikipedia.org/wiki/Ispanija), [„Barselonos“](https://lt.wikipedia.org/wiki/Barcelona_(krep%C5%A1inio_klubas)) klubą, kur žaidė iki  [2003](https://lt.wikipedia.org/wiki/2003) m. Laimėjo [2001](https://lt.wikipedia.org/wiki/2001) ir [2003](https://lt.wikipedia.org/wiki/2003) m. [Ispanijos taurę](https://lt.wikipedia.org/wiki/Copa_del_Rey_de_Baloncesto) ir [čempionatą](https://lt.wikipedia.org/wiki/ACB), bei laimėjo [Eurolygą](https://lt.wikipedia.org/wiki/Eurolyga) [2003](https://lt.wikipedia.org/wiki/2003) m. Taip pat [2003](https://lt.wikipedia.org/wiki/2003) m. su Lietuvos rinktine laimėjo [Europos čempionatą](https://lt.wikipedia.org/wiki/Eurobasket) ir buvo pripažintas naudingiausiu čempionato žaidėju.

[2004](https://lt.wikipedia.org/wiki/2004) m. Atėnų Olimpinėse žaidynėse rungtynėse prieš [JAV](https://lt.wikipedia.org/wiki/JAV) ekipą pelnė 28 taškus, įmetė 7 tritaškius metimus iš 12. Ketvirtajame kėlinyje likus žaisti mažiau nei trim minutėm įmetė tritaškį su pražanga. Po to pataikė dar du tolimus metimus ir išplėšė pergalę rezultatu 94-90.

Vėliau persikėlė žaisti į [Tel Avivo „Maccabi“](https://lt.wikipedia.org/wiki/Tel_Avivo_Maccabi_(krep%C5%A1inio_klubas)) klubą, su kuriuo jis pelnė [2004](https://lt.wikipedia.org/wiki/2004) ir [2005](https://lt.wikipedia.org/wiki/2005) m. [Izraelio krepšinio lygos](https://lt.wikipedia.org/wiki/Izraelio_krep%C5%A1inio_lyga) čempionų vardus ir triumfavo [Eurolygoje](https://lt.wikipedia.org/wiki/Eurolyga). 2005 m. išrinktas į geriausių Eurolygos žaidėjų penketą.

[2005](https://lt.wikipedia.org/wiki/2005) m. Š. Jasikevičius persikėlė už [Atlanto](https://lt.wikipedia.org/wiki/Atlanto_vandenynas), kur [„Indiana Pacers“](https://lt.wikipedia.org/wiki/Indiana_Pacers) ekipos gretose debiutavo stipriausioje pasaulio krepšinio lygoje – [NBA](https://lt.wikipedia.org/wiki/NBA).

[2006](https://lt.wikipedia.org/wiki/2006) m. [liepos](https://lt.wikipedia.org/wiki/Liepa_(m%C4%97nuo)) mėnesį vedė izraelietę Linor Abargil, 1998 m. išrinktą „Mis Pasaulis“.

[2006](https://lt.wikipedia.org/wiki/2006)–[2007](https://lt.wikipedia.org/wiki/2007) m. sezoną Jasikevičius Indianos ekipoje sužaidė 37 rungtynes, aikštėje išbūdavo po 18 minučių, per kurias vidutiniškai pelnydavo 7,4 taško ir atlikdavo po 3 rezultatyvius perdavimus.

[2007](https://lt.wikipedia.org/wiki/2007) m. [sausio 17](https://lt.wikipedia.org/wiki/Sausio_17) d. [„Golden State Warriors“](https://lt.wikipedia.org/wiki/Golden_State_Warriors) ir [„Indiana Pacers“](https://lt.wikipedia.org/wiki/Indiana_Pacers) sutarė dėl 8 žaidėjų mainų, kurių metu kartu su dar trimis [„Pacers“](https://lt.wikipedia.org/wiki/Indiana_Pacers) žaidėjais perėjo į [„Warriors“](https://lt.wikipedia.org/wiki/Golden_State_Warriors) komandą.

Pasibaigus [2007](https://lt.wikipedia.org/wiki/2007) m. [NBA](https://lt.wikipedia.org/wiki/NBA) sezonui, Šarūnas pareiškė ieškosiąs kitos komandos, bet į Europą grįžti nesiruošia, nes nori įrodyti, kad gali žaisti 82 ir daugiau rungtynių per sezoną [NBA](https://lt.wikipedia.org/wiki/NBA).

Visgi [2007](https://lt.wikipedia.org/wiki/2007) m. [rugsėjo](https://lt.wikipedia.org/wiki/Rugs%C4%97jis) mėnesį Šarūnas Jasikevičius pasirašė dvejų metų 7 milijonų eurų vertės kontraktą su Eurolygos čempionų [Atėnų „Panathinaikos“](https://lt.wikipedia.org/wiki/At%C4%97n%C5%B3_Panathinaikos_(krep%C5%A1inio_klubas)) klubu,  ir nors Eurolygos laimėtojų vardo apginti nepavyko, tačiau krepšininkas su komandos draugais triumfavo tiek [Graikijos taurės](https://lt.wikipedia.org/w/index.php?title=Graikijos_krep%C5%A1inio_taur%C4%97&action=edit&redlink=1) varžybose, tiek [nacionaliniame čempionate](https://lt.wikipedia.org/wiki/ESAKE).

[2007](https://lt.wikipedia.org/wiki/2007) m. [Europos krepšinio čempionate](https://lt.wikipedia.org/wiki/Eurobasket) Ispanijoje su Lietuvos vyrų krepšinio rinktine iškovojo bronzos medalius, vidutiniškai atlikdamas 5,6 rezultatyvių perdavimų per rungtynes.

[2008](https://lt.wikipedia.org/wiki/2008) m. krepšininkui suteikta garbė nešti Lietuvos vėliavą [Pekino olimpinių žaidynių](https://lt.wikipedia.org/wiki/2008_m._vasaros_olimpin%C4%97s_%C5%BEaidyn%C4%97s) atidarymo ceremonijoje.

[2009](https://lt.wikipedia.org/wiki/2009) m. ketvirtą kartą tapo [Eurolygos](https://lt.wikipedia.org/wiki/Eurolyga) čempionu su [Atėnų „Panathinaikos“](https://lt.wikipedia.org/wiki/At%C4%97n%C5%B3_Panathinaikos_(krep%C5%A1inio_klubas)) klubu. Finalo rungtynėse pelnė 10 taškų, atkovojo 4 kamuolius, atliko 4 rezultatyvius perdavimus.

[2010](https://lt.wikipedia.org/wiki/2010) m. [lapkričio 16](https://lt.wikipedia.org/wiki/Lapkri%C4%8Dio_16) d. sudarė vienerių metų kontraktą su [Vilniaus „Lietuvos ryto“](https://lt.wikipedia.org/wiki/BC_Lietuvos_Rytas) klubu. Tačiau komandai patekus į [Eurolygos](https://lt.wikipedia.org/wiki/Eurolyga) antrąjį etapą pasinaudojo sutartyje numatyta išlyga ir persikėlė į [Stambulo „Fenerbahçe“](https://lt.wikipedia.org/wiki/Stambulo_Fenerbah%C3%A7e_(krep%C5%A1inio_klubas)).

[2011](https://lt.wikipedia.org/wiki/2011) m. [liepos 13](https://lt.wikipedia.org/wiki/Liepos_13) d. oficialiai paskelbė, kad užsivilks [Lietuvos krepšinio rinktinės](https://lt.wikipedia.org/wiki/Lietuvos_vyr%C5%B3_krep%C5%A1inio_rinktin%C4%97) marškinėlius Lietuvoje vyksiančiame [2011 m. Europos krepšinio čempionate](https://lt.wikipedia.org/wiki/2011_m._Europos_krep%C5%A1inio_%C4%8Dempionatas). [2011](https://lt.wikipedia.org/wiki/2011) m. [rugsėjo 23](https://lt.wikipedia.org/wiki/Rugs%C4%97jo_23) d. sudarė vienerių metų kontraktą su Atėnų „Panathinaikos“ klubu.

[2012](https://lt.wikipedia.org/wiki/2012) m. [liepos 25](https://lt.wikipedia.org/wiki/Liepos_25) d. pasirašė 1+1 kontraktą su Ispanijos [Barselonos „Barcelona“](https://lt.wikipedia.org/wiki/Barcelona_(krep%C5%A1inio_komanda)) klubu.

[2013](https://lt.wikipedia.org/wiki/2013) m. [rugsėjo 26](https://lt.wikipedia.org/wiki/Rugs%C4%97jo_26) d. pasirašė vienerių metų kontraktą su Kauno „Žalgirio“ klubu.

[2014](https://lt.wikipedia.org/wiki/2014) m. [rugpjūčio 9](https://lt.wikipedia.org/wiki/Rugpj%C5%AB%C4%8Dio_9) d. oficialiai tapo Kauno „Žalgirio“ trenerio Gintaro Krapiko asistentu.

2015 m. vasario 12 d. oficialiai pripažintas Eurolygos legenda.

[2016](https://lt.wikipedia.org/wiki/2016) m. [sausio 9](https://lt.wikipedia.org/wiki/Sausio_9) d. pasitraukus [Gintarui Krapikui](https://lt.wikipedia.org/wiki/Gintaras_Krapikas) tapo [Kauno „Žalgirio“](https://lt.wikipedia.org/wiki/Kauno_%C5%BDalgiris) vyr. treneriu.

Trenerio karjera

[2014](https://lt.wikipedia.org/wiki/2014)–[2016](https://lt.wikipedia.org/wiki/2016) m. [Kauno „Žalgirio“](https://lt.wikipedia.org/wiki/Kauno_%C5%BDalgiris) vyr. trenerio asistentas

[2016](https://lt.wikipedia.org/wiki/2016)- m. [Kauno „Žalgirio“](https://lt.wikipedia.org/wiki/Kauno_%C5%BDalgiris) vyr. treneris

Pasiekimai

Klubiniai [2001](https://lt.wikipedia.org/wiki/2001), [2003](https://lt.wikipedia.org/wiki/2003) m. [Ispanijos](https://lt.wikipedia.org/wiki/ACB) čempionas

[2001](https://lt.wikipedia.org/wiki/2001), [2003](https://lt.wikipedia.org/wiki/2003) m. [Ispanijos taurės](https://lt.wikipedia.org/wiki/Copa_del_Rey_de_Baloncesto) laimėtojas

[2003](https://lt.wikipedia.org/wiki/2003) m. Ispanijos lygos finalo naudingiausias žaidėjas

[2003](https://lt.wikipedia.org/wiki/2003), [2004](https://lt.wikipedia.org/wiki/2004), [2005](https://lt.wikipedia.org/wiki/2005), [2009](https://lt.wikipedia.org/wiki/2009) m. [Eurolygos](https://lt.wikipedia.org/wiki/Eurolyga) čempionas

[2003](https://lt.wikipedia.org/wiki/2003) m. Europos čempionato naudingiausias žaidėjas

[2004](https://lt.wikipedia.org/wiki/2004), [2005](https://lt.wikipedia.org/wiki/2005) m. [Izraelio](https://lt.wikipedia.org/wiki/Izraelio_krep%C5%A1inio_lyga) čempionas

[2004](https://lt.wikipedia.org/wiki/2004), [2005](https://lt.wikipedia.org/wiki/2005) m. [Izraelio krepšinio taurės](https://lt.wikipedia.org/w/index.php?title=Izraelio_krep%C5%A1inio_taur%C4%97&action=edit&redlink=1) laimėtojas

[2005](https://lt.wikipedia.org/wiki/2005) m. Eurolygos finalinio ketverto naudingiausias žaidėjas

[2008](https://lt.wikipedia.org/wiki/2008), [2009](https://lt.wikipedia.org/wiki/2009), [2012](https://lt.wikipedia.org/wiki/2012) m. [Graikijos krepšinio taurės](https://lt.wikipedia.org/w/index.php?title=Graikijos_krep%C5%A1inio_taur%C4%97&action=edit&redlink=1) laimėtojas

[2008](https://lt.wikipedia.org/wiki/2008), [2009](https://lt.wikipedia.org/wiki/2009), [2010](https://lt.wikipedia.org/wiki/2010) m. [Graikijos](https://lt.wikipedia.org/wiki/ESAKE) lygos čempionas

[2011](https://lt.wikipedia.org/wiki/2011) m. [Turkijos krepšinio taurės](https://lt.wikipedia.org/w/index.php?title=Turkijos_krep%C5%A1inio_taur%C4%97&action=edit&redlink=1) laimėtojas

[2014](https://lt.wikipedia.org/wiki/2014) m. [LKL](https://lt.wikipedia.org/wiki/LKL) čempionas

Rinktinė

[2000](https://lt.wikipedia.org/wiki/2000) m. [Olimpinių žaidynių](https://lt.wikipedia.org/wiki/Olimpin%C4%97s_%C5%BEaidyn%C4%97s) bronzos medalio laimėtojas

[2003](https://lt.wikipedia.org/wiki/2003) m. [Europos](https://lt.wikipedia.org/wiki/Eurobasket) čempionas

[2007](https://lt.wikipedia.org/wiki/2007) m. [Europos čempionato](https://lt.wikipedia.org/wiki/Eurobasket) bronzos medalio laimėtojas

Treneris

[2015](https://lt.wikipedia.org/wiki/2015), [2016](https://lt.wikipedia.org/wiki/2016), [2017](https://lt.wikipedia.org/wiki/2017), 2018 m. [LKL](https://lt.wikipedia.org/wiki/Lietuvos_krep%C5%A1inio_lyga) čempionas

3 vieta [Eurolygos 2017–2018 m. sezone](https://lt.wikipedia.org/wiki/Eurolygos_2017%E2%80%932018_m._sezonas)

Įvertinimas

[Kauno](https://lt.wikipedia.org/wiki/Kaunas) miesto Garbės pilietis, [2018](https://lt.wikipedia.org/wiki/2018) m. [gegužės 29](https://lt.wikipedia.org/wiki/Gegu%C5%BE%C4%97s_29) d.